**Mati Diop** (Paris, 1982ko ekainaren 22a) aktore eta zuzendari frantziar-senegaldarra da. 2019ko Canneseko Nazioarteko Zinemaldian Urrezko Palma lortzeko lehiatu zen lehen zinemagile afrikarra izan zen, *Atlantics* filmarekin. Azkenean, Epaimahaiaren Sari Nagusia jaso zuen. 2024an, Berlinaleko Urrezko Hartza irabazi zuen, *Dahomey* filmarekin.

Biografia
---------

Bere aita Wasis Diop musikari senegaldarra da, eta Djibril Diop Mambety zinemagilearen iloba. Bere ama frantsesa da, eta Mati Diop Parisen jaio eta hazi zen. Bere osabaren lan zinematografikoak bereziki eragin zion, eta haren urratsari jarraitzea erabaki zuen.

Palais de Tokyo ikerketa artistikoko Pavillon laborategiarekin (2006) eta Fresnoyko Arte Garaikideko Azterlan Nazionalarekin (2007) bat egin zuen. Antzerkirako soinu- eta bideo-diseinuen arduraduna da, eta film laburrak egiten jarraitzen du, Apichatpong Weerasethakul-en edo John Cassavete bezalako zinema estatubatuar independenteen lanean inspiratuta.

2008an, lehen aldiz, aktore protagonista izan zen Claire Denisen *35 rhums* filmean. Urte hartan bertan, *Mille soleils* aurkeztu zituen Cannesko Zinemaldian, *Touki Bouki* filmari buruzko (osabak zuzendua 1973an, eta Cannesen aurkeztua urte hartan) proiektu dokumental bat. *Mille soleils* izenburupean estreinatu zen proiektua, 2013an. Bere film laburrak nazioarteko hainbat jaialditan aurkeztu izan dira, *Atlantiques* barne, eta, 2010ean, Film Laburrik Onenaren Tigrea irabazi zuen Rotterdameko Nazioarteko Zinemaldian. *Atlantics* (2018) bere lehen film luzeak, 2019ko Cannesko Zinemaldiko sail ofizialerako hautatuak, Urrezko Palma irabazi zuen, 72. Zinemaldiko Epaimahaiaren Sari Nagusia, eta Sylvester Stallonek eman zion saria.

2024an, Film Onenaren Urrezko Hartza irabazi zuen Berlingo Nazioarteko Zinemaldiaren 74. edizioan (Berlinale izenarekin ezaguna), *Dahomey* izeneko bigarren filmarekin. Europak lapurtutako Afrikako arteari buruzko dokumentala da.

Filmografia
-----------

### Aktore gisa

* 2008: *35 rhums*, Claire Denis - Joséphine
* 2009: *Le Garde corps* (film laburra) de Lucrezia Lippi
* 2010: *Yoshido (les autres vies)* (erdi metraia), Sébastien Betbeder - Amy
* 2010: *Sonámbulos*, Thierry de Peretti
* 2011: *Bye Bye* (film laburra), Édouard Deluc
* 2011: *Un autre monde* (TV Movie), Gabriel Aghion
* 2012: *Simon Killer*, Antonio Campos - Victoria
* 2014: *Fort Buchanan*, Benjamin Crotty - Justine

### Zuzendari gisa

* 2004: *Last Night* (film laburra)
* 2010: *Atlantiques* (film laburra)
* 2011: *Snow* Canon (film laburra)
* 2012: *Big in Vietnam* (ertaina-luzea)
* 2013: *Mille* *soleils* (ertaina-luzea)
* 2015: *Liberian Boy* (film laburra, Manon Lutanierekin zuzendua)
* 2019: *Atlantics* (film luzea)
* 2024: <i id="mwaQ">Dahomey</i> (dokumentala)

Sariak eta goraipamenak
-----------------------

Canneseko Nazioarteko Zinemaldia

| **Urtea** | **Kategoria** | **Filma** | **Emaitza** |
| --- | --- | --- | --- |
| 2019 | Epaimahaiaren Sari Nagusia: | *Atlantics*IrabazleaTxantiloi:Celda |

* 2010: *Atlantiques*: Rotterdameko Zinemaldian film laburrik onenaren tigrea
* 2010: *35 rhums*: Emakumezko itxaropen onenaren Lumières sarirako izendapena

Berlinale
* 2024: *Dahomey* dokumentala: Urrezko Hartza Berlinalen

Oharrak eta erreferentziak
--------------------------

1. ↑   Vicente, Álex.  (2024-02-24). «El documental ‘Dahomey’, sobre el arte africano robado por Europa, gana en la Berlinale» *El País*.
2. 1 2 3 4  *Des promesses en courts - Mati Diop*, par Jean-Philippe Tessé dans les *Cahiers du cinéma* d'avril 2013, .
3. ↑
4. ↑  Anthony Moreira, « Cannes 2019 : une Sélection officielle éblouissante », *Les Inrocks*, 18 avril 2019.
5. ↑   «Festival de Cannes : Mati Diop, première réalisatrice africaine en lice pour la palme d’or» *TV5MONDE* 18 de mayo de 2019.
6. ↑   «Bong Joon-ho's *Parasite* Wins the Palme d'Or at Cannes» *Variety*.
7. ↑  Récompenses obtenues par Mati Diop sur le site Allociné

Kanpo-estekak
-------------

* *Mati Diop*  Internet Movie Databaseren webgunean **(Ingelesez)**

[[Kategoria:1982} jaiotzak]]